
Nr.4775 /22.07.2026
REFERAT DE APROBARE AL PRIMARULUI
La Proiectul de hotărâre privind aprobarea Actului adițional nr.6 la Contractul de prestări servicii nr.513/31.01.2024 pentru colectarea si transportul deşeurilor municipale (menajere și asimilate) inclusiv fracții colectate separat de pe raza comunei Liebling cu Asocierea PEJ COMPANY S.R.L. -PEPE EXPRES S.R.L. - VIELLE 2005 S.R.L. prin Lider Asociere PEJ COMPANY S.R.L. 
Subsemnatul, Ioan-Gheorghe Munteanu, în calitate de primar al comunei Liebling, în temeiul prevederilor art. 136, alin. (1), Secțiunea a 4-a, Cap. III, titlul V, Partea a III-a din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, îmi exprim inițiativa de promovare a unui proiect de hotărâre, privind  prelungirea valabilității Contractului nr.10497/28.12.2023 pentru delegarea gestiunii activității de colectare separată și transportul separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat în Zona 3 Deta, județul Timiș", conform prevederilor art. 129, alin. (2), lit. b) și lit. d), alin.(4), lit. e) și g) și alin. (7), lit. i) din Ordonanța de Urgență a Guvernului nr.57/2019, privind Codul administrativ, cu modificările și completările ulterioare, consiliul local exercită atribuții cu privire la dezvoltarea economică-socială și de mediu a comunei, prin asigurarea cadrului necesar pentru protecția și refacerea mediului, potrivit competențelor și în condițiile legii.

Propun Consiliului Local Liebling spre dezbatere și aprobare proiectul de hotărâre privind aprobarea prelungirii valabilității duratei contractului dintre Comuna Liebling și Asocierea PEJ COMPANY S.R.L. - PEPE EXPRES S.R.L. - VIELLE 2005 S.R.L. prin Lider Asociere PEJ COMPANY S.R.L., pentru o perioadă de 5 luni, respectiv pe perioada 01.08.2026 -31.12.2026, în vederea asigurării continuității activităților de salubrizare, în conformitate cu următoarele: 

colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat în zona 3-Deta din județul Timiș nr. 10497/28.12.2023, încheiat între ASOCIAȚIA DE DEZVOLTARE INTERCOMUNITARĂ DEȘEURI TIMIȘ și ASOCIEREA PEJ COMPANY S.R.L. – PEPE EXPRES S.R.L. – VIELE-2005 S.R.L. prin Lider Asociere PEJ COMPANY S.R.L.;

    Avand în vedere cele sus mentionate, în temeiul art.136 alin.(1)  din OUG nr. 57/2019  privind Codul Administrativ,cu modificarile si completarile ulterioare, propun spre aprobare proiectul de hotarare privind aprobarea măsurilor de gestionare a deseurilor pe teritoriul administrativ al comunei Liebling, pe perioada determinată, respectiv 5 luni în perioada 01.08.2026 -31.12.2026, urmând ca, Consiliul Local Liebling să hotărască conform prevederilor legale și atributiilor ce-i revin.
Primar,

Ioan Gheorghe MUNTEANU


